ครูภูมิปัญญาต่อยอด ผสมเมล่อนสายพันธุ์ใหม่ ผลผลิตรุ่นแรกลายสวยงาม
"การปลูกเมล่อนจะว่ายากก็ไม่ยาก ง่ายก็ไม่ง่าย ต้องใส่ใจในการดูแล"  สำหรับเกษตรกร  ผู้ที่สนใจหลายราย ที่อาจคิดว่าการปลูกเมล่อนเป็นเรื่องที่ยากและต้องใช้ทุนสูง ซึ่งทางเกษตรกรชาวอำเภอยะหา ได้หันมาใช้ภูมิปัญญาทางด้านการเกษตร ทำโรงเรือนขนาดเล็ก สำหรับปลูกเมล่อนได้ 120 ต้น ด้วยการใช้ไม้ไผ่ ซึ่งเป็นวัสดุที่หาง่ายมีอยู่ในพื้นที่ ผสมผสานกับท่อพีวีซี ตาข่ายคลุมโรงเรือน ช่วยลดต้นทุนจากการสร้างโรงเรือนเหล็ก 5-6 หมื่นบาท เหลือเพียงหมื่นกว่าบาท  พร้อมกับนำกระถางมาลงปลูกเมล่อนสายพันธุ์คิโมจิ หลังปลูกได้มาปีเศษ สามารถเก็บผลผลิตได้ 2 รุ่น สร้างรายได้ได้เป็นอย่างดี แต่ด้วยความที่เป็นคนชอบทดลองได้ใช้ภูมิปัญญา ต่อยอดการปลูกเมล่อน โดยนำเมล็ดพันธุ์เมล่อนอาหรับ ผสมเกสรเข้าด้วยกันกับ สายพันธุ์คิโมจิ ใช้ระยะเวลา ลงปลูกร่วม 2 เดือน เมล่อนลูกผสมสายพันธุ์ใหม่ ได้ให้ผลผลิตสุดสวยงาม  ตอนนี้ก็เหลือแต่รอลุ้นรสชาติ ซึ่งผลเมล่อนรุ่นแรก นี้ ก็จะสุกได้ที่ ในวันที่ 15 เม.ย 65  โดยมีนักชิมต่างให้ความสนใจจองแล้ว 30 ลูกนายดอเล๊าะ สะตือบา ประธานศูนย์เรียนรู้การเพิ่มประสิทธิภาพการผลิตสินค้าทางการเกษตร (ศพก) อ.ยะหา จ.ยะลา /ภูมิปัญญาด้านการเกษตร  บอกว่าเดิมที ตนเองก็ได้ปลูกเมล่อนสายพันธุ์ญี่ปุ่นคิโมจิ ตั้งแต่ปีที่แล้วประสบผลสำเร็จ ขายผลผลิตได้ 2 รุ่น  สำหรับเมล่อนแล้วใช้ระยะเวลาไม่ถึง 3 เดือนก็เก็บได้ พอหมดรุ่นก็รื้อออกปลูกใหม่โดยจะนำความรู้ภูมิปัญญามาปรับให้เข้ากับพื้นที่ที่มีอยู่ จนกระทั่งประสบผลสำเร็จแบบง่ายๆ ไม่มีเทคโนโลยีมากมายอะไร ใช้ถังในการปลูก โดยซื้อเมล็ดพันธุ์ตามท้องตลาดที่จะขายอยู่ที่เมล็ดละ 5-8 บาท นำมาเพาะและลงปลูก ปุ๋ยก็เป็นปุ๋ยคอก รดน้ำก็เป็นแบบสายลาก ไม่ให้เปียกมาก เมล่อนไม่ชอบน้ำเยอะพอประมาณ ถ้าเยอะจะเกิดเชื้อรา  ซึ่งเราก็เป็นภูมิปัญญาอยู่แล้ว เพราะที่นี่เป็นศูนย์เรียนรู้ด้วย ถ้าเราใช้เทคโนโลยีก็ไม่มีทุน อย่างโรงเรือน ก็จะใช้ไม้ไผ่ไม้ในพื้นที่ ลงทุนครั้งแรกก็หมื่นกว่าบาท แต่ไม่มากเหมือนกับการทำโรงเรือนเหล็ก 5-6 หมื่นบาท รวมถึงต้องการให้เกษตรกรที่ไม่มีทุนได้มาศึกษาจะได้นำกลับไปทำ มีรายได้ นอกจากนี้ ก็จะใช้ขบวนการที่เก็บลูกสวยไว้ทำพันธุ์ด้วย จะได้ไม่ต้องลงทุนในการซื้อเมล็ดพันธุ์ ครั้งต่อไป ซึ่งราคาจะแพงสักหน่อย   ต้นหนึ่งเมล่อนจะมีหลายลูก แต่ก็จะเก็บไว้เพียงลูกเดียว เพื่อไม่ให้ลูกอื่นแบ่งความหวานความอร่อย ไปส่วนการผสมสายพันธุใหม่ได้แนวคิดพันธุ์จากการไปทำ อุมเราะห์ ที่เมกกะ ของ ศอ.บต. ในครั้งที่ผ่านมา ซึ่งตนเองไปในนามของเกษตรกร ได้ไปเจอเมล่อนที่ลูกสวย ซื้อในราคา ลูกละ  200 กว่าบาท โดยให้คนอื่นกิน ส่วนตนเองก็นำเมล็ดกลับมาอย่างเดียวพร้อมกับนำภูมิปัญญา ปู่ ย่า ตายาย มาทดลองปลูกง่ายๆ ผสมไขว้เกสรดู คิโมจิผสมพันธุ์จากเมกกะ สุดท้ายประสบผลสำเร็จ ออกลูกมาผลของแท้จากเมกกะไม่มีลาย คิโมจิมีลาย ธรรมดา คิโมจิที่ปลูกขายที่นี่ จะมีรสชาติหวาน หอม อร่อย เนื้อสีเขียว ส่วนเมกกะที่นำมาเนื้อสีส้ม โตสุดที่ได้ลูกตอนนี้  ประมาณ 2 กก.ต่อลูก ส่วนรสชาติยังไม่การันตี บอกไม่ได้ เพราะ ยังไม่ได้ชิม ต้องรอดูให้ถึงเวลา ซึ่งในวันที่ 15 เม.ย ก็จะได้ตัดรุ่นแรก 30 ลูก ซึ่งลูกค้าได้จองลูกพันธุ์ผสมเข้ามา ทั้ง ในพื้นที่ยะลา กทม. นราธิวาส เค้าอยากชิม โดยจองผ่านออนไลน์ ซึ่งตนเองก็ขายตลาดออนไลน์มาหลายปีแล้วโดยเป็นสมาทฟาร์มเมอร์ เกษตรกรต้นแบบของ จ.ยะลา คนแรกที่ขายออนไลน์ เริ่มจากสละอินโด และก็มาเมล่อน คิโมจิ  ส่วนชื่อพันธุ์ใหม่ตอนนี้ ก็ยังไม่ได้ตั้งรอทางเกษตรก่อน นอกจากนี้ นายดอเล๊าะฯ ยังได้เตรียมขยาย โรงเรือนเมล่อนใหม่ กว้าง 4 เมตร  ยาว 11  เมตร  เพื่อลงปลูกเมล่อนลูกผสม คิโมจิ-อาหรับ ซึ่งจะปลูกได้ประมาณ 200 กว่าต้น เป็นโรงเรือนที่มีความทนทานไม่แพ้โรงเรือนเหล็ก ทำจากท่อพีวีซี ไส้ใน ใส่ไม้ไผ่ ด้วย เพื่อให้เกิดความคงทน และลดต้นทุน โดยบอกกว่า ดีใจ และภูมิใจมาก ที่ได้ใช้ความรู้ ภูมิปัญญามาทำงานเป็นอาชีพจนถึงทุกวันนี้จนประสบความสำเร็จทางด้านการเกษตร